শ্রেষ্ঠ অভিনেত্রী বিভাগে একাডেমি পুরস্কার

শ্রেষ্ঠ অভিনেত্রী বিভাগে একাডেমি পুরস্কার হল একাডেমি অব মোশন পিকচার আর্টস অ্যান্ড সায়েন্সেস কর্তৃক প্রদত্ত বাৎসরিক একাডেমি পুরস্কারের একটি বিভাগ। প্রতি বছর মুক্তিপ্রাপ্ত চলচ্চিত্রে কোনো অভিনেত্রীকে প্রধান চরিত্রে অসাধারণ অভিনয়শৈলী প্রদর্শনের জন্য এই পুরস্কার প্রদান করা হয়। সেরা অভিনেত্রীর পুরস্কার বিজয়ীরা একটি অস্কার মূর্তি পান। মূর্তিটা একটি স্বর্ণে মোড়ানো নাইটের, যে একটি ক্রুসেডারের তলোয়ার ধরে, এক রিল ফিল্মের উপর দাঁড়িয়ে আছে।

১ম একাডেমি পুরস্কারের আয়োজন হয়েছিল ১৯২৯ সালে, যেখানে জ্যানেট গেনর সেভেন্থ হেভেন, স্ট্রিট অ্যাঞ্জেল, এবং সানরাইজ চলচ্চিত্রে অনবদ্য অভিনয়ের জন্য এই বিভাগে পুরস্কার লাভ করেন। বর্তমানে এএমপিএএসের অভিনয়শিল্পীদের ভোটে মনোনয়ন প্রদান করা হয়ে থাকে; এবং একাডেমি যোগ্য ভোটিং সদস্যদের মধ্য থেকে সর্বোচ্চ ভোট প্রাপ্তির মধ্য দিয়ে বিজয়ী নির্বাচিত হয়। প্রথম তিন বছর কোন অভিনেত্রীর সকল কাজই পুরস্কারের জন্য বিবেচিত হত। ১৯৩০ সালে অনুষ্ঠিত ৩য় একাডেমি পুরস্কার আয়োজন থেকে কেবল একটি চলচ্চিত্রই পুরস্কার বিজয়ীর নামের সাথে উল্লেখ করা হয়। ৯ম একাডেমি পুরস্কার আয়োজন থেকে এই বিভাগে মনোনীত অভিনেত্রী সংখ্যা পাঁচে সীমাবদ্ধ করা হয়।

১৯২৯ সালে শুরুর পর থেকে এএমপিএএস ৮০ জন পৃথক অভিনেত্রীকে এই পুরস্কারে ভূষিত করেছে। ক্যাথরিন হেপবার্ন এই বিভাগে সর্বাধিক চারবার পুরস্কার অর্জন করেছেন এবং তার পরেই তিনটি পুরস্কার নিয়ে রয়েছেন ফ্রান্সেস ম্যাকডোরম্যান্ড। মেরিল স্ট্রিপ এই বিভাগে সর্বাধিক ১৭ বার মনোনয়ন পেয়েছেন এবং দুইবার এই পুরস্কার অর্জন করেছেন। জিন ইগেলস মরণোত্তর মনোনীত একমাত্র অভিনেত্রী, তিনি দ্য লেটার (১৯২৯) চলচ্চিত্রের অভিনয়ের জন্য মনোনয়ন লাভ করেন। ইতালীয় অভিনেত্রী সোফিয়া লরেন টু উইমেন (১৯৬১) চলচ্চিত্রের জন্য জন্য প্রথম ইংরেজি ভিন্ন অন্য ভাষার চলচ্চিত্রে অভিনয়ের জন্য পুরস্কার বিজয়ী প্রথম অভিনেত্রী। চিলড্রেন অব আ লেসার গড (১৯৮৬) চলচ্চিত্রের জন্য ২১ বছর বয়সে পুরস্কার বিজয়ী মার্লি ম্যাটলিন এই বিভাগে সর্বকনিষ্ঠ বিজয়ী এবং ড্রাইভিং মিস ডেইজি (১৯৮৯) চলচ্চিত্রের জন্য ৮০ বছর বয়সে পুরস্কার বিজয়ী জেসিকা ট্যান্ডি এই বিভাগে বয়োজ্যেষ্ঠ বিজয়ী। মনস্টার্স বল (২০০১) চলচ্চিত্রের জন্য বিজয়ী হ্যালি বেরি এই বিভাগে পুরস্কার বিজয়ী প্রথম কৃষ্ণাঙ্গ নারী। সাম্প্রতিকতম বিজয়ী মাইকি ম্যাডিসন আনোরা (২০২৪) চলচ্চিত্রে অভিনয় করে এই পুরস্কার অর্জন করেন।

বিজয়ী ও মনোনীতদের তালিকা

১৯২৭-১৯৩৫

১৯৩৬-১৯৩৯

১৯৪০-এর দশক

১৯৫০-এর দশক

১৯৬০-এর দশক

১৯৭০-এর দশক

১৯৮০-এর দশক

১৯৯০-এর দশক

২০০০-এর দশক

২০১০-এর দশক

২০২০-এর দশক

একাধিক বিজয় ও মনোনয়ন 
নিমোক্ত অভিনেত্রীগণ এই বিভাগে দুই বা ততোধিক পুরস্কার অর্জন করেছেন:

একই চরিত্রে একাধিকবার মনোনয়ন

একই চলচ্চিত্র থেকে একাধিক মনোনয়ন

বয়ঃক্রমিক বিজয়ী ও মনোনীত

আরও দেখুন
 নাট্যধর্মী চলচ্চিত্রে শ্রেষ্ঠ অভিনেত্রী বিভাগে গোল্ডেন গ্লোব পুরস্কার
 সঙ্গীতধর্মী বা হাস্যরসাত্মক চলচ্চিত্রে শ্রেষ্ঠ অভিনেত্রী বিভাগে গোল্ডেন গ্লোব পুরস্কার
 শ্রেষ্ঠ প্রধান চরিত্রে অভিনেত্রী বিভাগে বাফটা পুরস্কার
 স্ক্রিন অ্যাক্টরস গিল্ড পুরস্কার (সেরা অভিনেত্রী - চলচ্চিত্র)
 শ্রেষ্ঠ প্রধান অভিনেত্রী বিভাগে ইন্ডিপেন্ডেন্ট স্পিরিট পুরস্কার
 শ্রেষ্ঠ অভিনেত্রী বিভাগে ক্রিটিকস চয়েস চলচ্চিত্র পুরস্কার

তথ্যসূত্র

বহিঃসংযোগ 
 Oscars.org একাডেমি পুরস্কার/অস্কারের দাপ্তরিক ওয়েবসাইট
 Oscar.com অনুষ্ঠান আয়োজনের দাপ্তরিক ওয়েবসাইট
 একাডেমি পুরস্কারের ডেটাবেজ  (দাপ্তরিক ওয়েবসাইট)
 ৮০তম একাডেমি পুরস্কারে সেরা অভিনেত্রী বিভাগে মনোনয়নপ্রাপ্তদের ছবি  (people.com)

একাডেমি পুরস্কার
সেরা অভিনেত্রী বিভাগে চলচ্চিত্র পুরস্কার
প্রতি বৎসর হালনাগাদ করা দরকার এমন নিবন্ধ
শ্রেষ্ঠ অভিনেত্রী বিভাগে একাডেমি পুরস্কার বিজয়ী